কাপুরুষ পাকিস্তান, শ্রীনগর উপত্যকায় ফের শোনা গেল বিস্ফোরণের শব্দ

ওয়েব ডেস্ক: পাকিস্তান (Pakistan) ফের নিজেদের নির্লজ্জতা-কাপুরুষতার প্রমাণ দিল সংঘর্ষবিরতি লঙ্ঘন করে। বিকেল পাঁচটায় সংঘর্ষবিরতি ঘোষণার কয়েক ঘণ্টার পরই ফের নিজেদের ‘আসল রূপে’ ফিরে এল পাকিস্তান। সন্ধে নামতেই নিয়ন্ত্রণরেখা লক্ষ্য করে ফের গুলি চালিয়েছে পাক সেনা।ড্রোন হামলা, জম্মুতে (Jammu) গুলিবর্ষণ। শ্রীনগরের একাধিক জায়গায় বিস্ফোরণের শব্দ। বিস্ফোরণের পরই পুরো ব্ল্যাকআউট করা হয়েছে। এভাবে সংঘর্ষবিরতি লঙ্ঘন কেন? প্রশ্ন তুলেছেন জম্মু-কাশ্মীরের মুখ্যমন্ত্রী ওমর আবদুল্লাও (Jammu kasmir CM Omar Abdullah)। স্যোশাল মিডিয়ায় ওমর লেখেন, কোন অস্ত্রবিরতি চলছে না। শ্রীনগরের এয়ার ডিফেন্স ইউনিটগুলি আবার চালু হয়েছে।

আরও পড়ুন: পাকিস্তানের আর্তনাদের ট্রাম্পের হস্তক্ষেপ, ভারত-পাক সংঘর্ষ বিরতি

কাশ্মীর, পাঞ্জাব, হরিয়ানার মতো সীমান্তবর্তী রাজ্যের পাশাপাশি গুজরাটের আকাশেও দেখা গেল পাক ড্রোন। সূত্রের খবর, শ্রীনগরে তিনটি বিস্ফোরণের শব্দ শোনা গিয়েছে। কাশ্মীর সেক্টরের উধমপুরেও বিস্ফোরণের শব্দ পাওয়া গিয়েছে। শনিবার রাতে জম্মুতে আবার ‘ব্ল্যাক আউট’ হয়েছে বলে খবর।  উধমপুরে সাইরেন বাজিয়ে ব্ল‍্যাক আউট করা হয়েছে বলে জানা যাচ্ছে।  শনিবার রাতে রাজস্থান, পঞ্জাব এবং গুজরাতে পাকিস্তানের সীমান্তবর্তী অঞ্চলেও নতুন করে উদ্বেগের পরিস্থিতি তৈরি হয়েছে। রাজস্থানের বারমেঢ়, জৈসলমের এবং পঞ্জাবের ফিরোজ়পুর, পঠানকোট, মোগায় সতর্কতামূলক পদক্ষেপ হিসাবে ইতিমধ্যে ব্ল্যাকআউট করা হয়েছে।

অন্য খবর দেখুন